سلام الله على اهل الشعر واهل القاف والالحان سلام ٍ يلفح بمسكـه جميـع الشعـر والحانـه سلام ٍ ريحته منها يفـوح العطـر والريحـان يصوغه هاجسي لاهل الشعر مع كـل أعوانـه وعلى مبدى كلام الحق أببدى هرجي المليـان كلام ٍ وجهـه رجـل ٍ كـلام الحـق نيشانـه انا جيت الشعر سيّد وانا اسمي ( سيّد القيفان ) ولاني جاي ابا اتعلم بحور الشعـر واوزانـه انا جيت الشعر أعطي ولاني للشعـر جيعـان ليامن صاروا اهل الشعر اكثر نـاس جيعانـه انا شاعر ولي كلمه ولي معنى ولـي اعـوان لو اني بس اطق اصبع تجيني ألـف شيطانـه جنون الشعر اسخّرها واركّدها علـى ميـزان وترجح كفّتي دايـم ولا لـي نفـس عطشانـه انا بحر ٍ من بحور الشعـر لكـن بـلا قيعـان ولامن هاجت امواجي يضيع الكـون باكوانـه انا بالشعر لي قدري وأُعرف به رفيـع الشـان وجميع الناس معترفه وتعرف قـدري وشانـه انا لاهل الشعر معروف وكل ٍ شافنـي نيشـان وحرفي من ذهب صغته وجاك الحرف بالوانه عجب كانك تشب النار وتبغى تحرق البركـان وتعرف شاعر ٍ مثلي يثـور الشعـر بركانـه انا بالشعر لي هيبه تضاهـي هتلـر الألمـان ليامـن وقّـف ولـوّح وصـوّت بيـن ألمانـه اقول الشعر واصوغه ولاني بالشعـر بلشـان واذا ما صغت انا حرفي يضيع الشعر وقيفانـه انا كافي يطب اسمي يزعزع ساحـة الميـدان اجل وشلون اذا اسمي يصير الشعـر ميدانـه انا اسمي بالوغا دايم يزعزع سيّـد الشجعـان ليا ثـار الشعـر دخـان وزاد الشـر دخانـه انا ربـي خلقنـي للشعـر قايـد ولـه ربّـان وهبني وهبـة ٍ منّـه عظيـم الشـان سبحانـه وترى ما كـل بـاب ٍ ينفتـح يتسكّـر ابيبـان وانا قد الكلام اللـي اقـول ومسـرج عنانـه يبي يرضى يبي يزعل يصك براسه الجـدران انا ما همني واحـد يغـث الشعـر وازمانـه وانا راضي على نفسي وواثق والثقـه عنـوان وابي كل ٍ يشوف اللي كتبتـه واعلـن اعلانـه وماد اني انا شاعر ولي كلمـه ولـي اعـوان اخاف أني اطق اصبع تجـرّك ألـف شيطانـه اعجبتني فنقلتها